Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: a 161/2010. (III. 11.) OVB határozatot semmisítse meg, és az OVB-t utasítsa új eljárásra.
Paragraph Index: 243

a 161/2010. (III. 11.) OVB határozatot semmisítse meg, és az OVB-t utasítsa új eljárásra. A kezdeményezõk szerint a határozat jogszabálysértõ. Véleményük szerint a kérdésre a választópolgárok képesek egyértelmûen válaszolni. A törvény a kérdés megfogalmazását nem köti a kérdés karakterszámának meghatározásához, és az országos népszavazási kérdés megfogalmazását sem kell, hogy megelõzze a választópolgárok továbbképzésben részesítése az adott jogterület anyagából. A választópolgárok tájékoztatására a választási kampány szolgál, ahol kifejthetõ, hogy milyen célt szolgál a kérdés, nevezetesen abban kívánják a választópolgárok egyetértését megszerezni, hogy az OVB országos jellegére tekintettel üléseit negyedévenként felváltva más-más megyeszékhelyen, illetve a fõvárosban tartsa. Álláspontjuk szerint az OVB hivatalból eljárva, hatáskörét túllépve, jogszabálysértõen állapította meg, hogy a kezdeményezõk megsértették a jóhiszemû és rendeltetésszerû joggyakorlás elvét, ezért annak a határozatból történõ mellõzését kérik. Tartalmilag sem tekintik a határozatban foglaltakat valósnak, úgy vélik, hogy a döntés kizárólag a kérelmezõk személye elleni támadásnak minõsül, amely szubjektív indíttatású és sérti a kifogást tevõk emberi méltóságát.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes